pythainlp/thai-wiki-dataset-v3 huggingface dataset:
เจ้าชายอับดุล มาตีนแห่งบรูไน

เจ้าชายอับดุล มาตีน (Pengiran Muda Abdul Mateen; ประสูติ 10 สิงหาคม พ.ศ. 2534) เป็นพระราชโอรสในสมเด็จพระราชาธิบดีฮัสซานัล บลกียะฮ์ ประสูติแต่มาเรียม อับดุล อาซิซ อดีตพระมเหสี และเป็นพระอนุชาร่วมพระชนนีในเจ้าชายอับดุล อาซิม
== พระประวัติ ==
เจ้าชายอับดุล มาตีน เป็นพระราชบุตรลำดับที่สิบในสมเด็จพระราชาธิบดีฮัสซานัล บลกียะฮ์ ประสูติแต่มาเรียม อับดุล อาซิซ อดีตพระมเหสี พระองค์มีเชื้อสายญี่ปุ่นและอังกฤษมาแต่พระชนนี (บางแห่งว่าเป็นชาวสกอต) ส่วนพระนามมาตีนนั้น มีความหมายว่า "มั่นคง" เมื่อรวมกับคำว่าอับดุลจะมีความหมายว่า "บ่าวของผู้ไม่มีวันอ่อนล้า"
พระองค์สำเร็จการศึกษาระดับมัธยมศึกษาตอนต้นจากวิทยาลัยวิทยาศาสตร์ปาดูกาเซอรีเบอกาวันซุลตัน (Paduka Seri Begawan Sultan Science College) และระดับชั้นมัธยมศึกษาตอนปลายจากโรงเรียนนานาชาติเจอรูดง (Jerudong International School) ในเดือนพฤษภาคม พ.ศ. 2553 ทรงเข้าร่วมหลักสูตรกองทัพบกโรงเรียนนายร้อยทหารบกแซนด์เฮิสต์ และทรงสำเร็จการศึกษาในเดือนเมษายนปีถัดมา โดยมีพระชนกเสด็จเข้าร่วมพิธีสำเร็จการศึกษาด้วย ถือเป็นเชื้อพระวงศ์พระองค์แรกที่รับพระยศทางทหาร ทรงสำเร็จศึกษาระดับปริญญาตรีด้านการเมืองระหว่างประเทศ ณ วิทยาลัยคิงส์ (King’s College) และทรงสำเร็จการศึกษาปริญญาโทสาขาวิชาการระหว่างประเทศ วิทยาลัยบูรพาคดีศึกษาและการศึกษาแอฟริกา (SOAS) มหาวิทยาลัยลอนดอน
== ชีวิตส่วนพระองค์ ==
เจ้าชายอับดุล มาตีน กล่าวว่าพระองค์ใช้ชีวิตเช่นปกติชน โปรดที่จะแต่งพระองค์อย่างเรียบง่าย หากจะแต่งกายอย่างเป็นทางการก็เมื่อออกงานเท่านั้น โปรดฟังแนวเพลงป็อป ทรงตีกลองและเล่นกีตาร์ได้ พระองค์โปรดเสวยอาหารไทยรสจัด โดยเฉพาะลาบ
พระองค์ทรงคบหากับอานีชา อีซา-คาเลบิก (Anisha Isa-Kalebic) หญิงลูกเสี้ยวโครเอเชีย สำเร็จการศึกษาจากมหาวิทยาลัยบาธ และเป็นหลานสาวของเปฮิน ดาโต ฮาจี อีซา (Pehin Dato Haji Isa) ที่ปรึกษาองค์สุลต่าน และผู้ร่วมก่อตั้งสายการบินรอยัลบรูไน
== พระกรณียกิจ ==
=== กีฬา ===
พระองค์สนพระทัยด้านการกีฬาเป็นอย่างยิ่ง โดยเป็นนักฟุตบอลของทีมเอเอ็มกันเนอส์เอฟซี (AM Gunners FC) และประทานเงินอุปถัมภ์ด้วย ทรงมีเดวิด เบคแคม เป็นนักฟุตบอลที่ชื่นชอบ และเป็นแฟนของสโมสรฟุตบอลแมนเชสเตอร์ยูไนเต็ด  นอกจากนี้พระองค์ชื่นชอบกีฬาเอกซ์ตรีม และกำลังฝึกศิลปะการต่อสู้แบบผสมโดยเฉพาะมวยไทย
เจ้าชายอับดุล มาตีนทรงเล่นกีฬาโปโลร่วมกับสมาชิกพระราชวงศ์ด้วย พระองค์เข้าแข่งขันกีฬาดังกล่าวครั้งแรกในเดือนมกราคม พ.ศ. 2559 ในรายการออลเอเชียคัพ 2016 (All Asia Cup 2016) ที่จัดขึ้นในประเทศไทย และในเดือนกุมภาพันธ์ปีเดียวกัน ทรงเข้าร่วมโปโลการกุศลริชาร์ดมิลล์โปโลแชริตี 2016 ณ บันดาร์เซอรีเบอกาวัน ซึ่งจัดขึ้นเพื่อระดมทุนเข้ามูลนิธิผู้ป่วยมะเร็งที่เป็นเด็ก ร่วมกับริชาร์ด มิลล์ ยี่ห้อนาฬิกาจากประเทศสวิตเซอร์แลนด์ โดยทีมของพระองค์รับรางวัลรองชนะเลิศซึ่งพ่ายทีมของพระราชบิดาเพียงหนึ่งคะแนน
พ.ศ. 2560 พระองค์ทรงเข้าร่วมแข่งขันโปโลประเภททีมในซีเกมส์ 2017 เช่นเดียวกับเจ้าหญิงอาเซมะห์ นีมาตุล พระเชษฐภคินีร่วมพระชนกชนนีที่ลงแข่งขันกีฬาโปโลเช่นกัน
== พระเกียรติยศ ==
=== พระอิสริยยศ ===
10 สิงหาคม พ.ศ. 2534 — ปัจจุบัน : เจ้าชายอับดุล มาตีน
=== เครื่องราชอิสริยาภรณ์ ===
50px เครื่องราชอิสริยาภรณ์มงกุฏแห่งบรูไน
== พงศาวลี ==
== อ้างอิง ==
== แหล่งข้อมูลอื่น ==
ราชวงศ์บรูไน
นักฟุตบอลชาวบรูไน
เจ้าชายบรูไน
ชาวบรูไนเชื้อสายอาหรับ
ชาวบรูไนเชื้อสายอังกฤษ
ชาวบรูไนเชื้อสายญี่ปุ่น
นักโปโลชาวบรูไน
อาเซียนพาราเกมส์ 2017

อาเซียนพาราเกมส์ 2017 (Sukan Para ASEAN 2017) เป็นการแข่งขันกีฬาคนพิการในภูมิภาคเอเชียตะวันออกเฉียงใต้ ครั้งที่ 9 ระหว่างวันที่ 17-23กันยายน พ.ศ. 2560 (ค.ศ. 2017) จัดขึ้นที่กัวลาลัมเปอร์ ประเทศมาเลเซีย
== สนามกีฬาหลัก ==
สนามกีฬาแห่งชาติบูกิตจาลีล (สนามกีฬาหลัก)
ปุตราอินดอร์สเตเดียม
== การแข่งขัน ==
=== ประเทศที่เข้าร่วม ===
ประเทศที่เข้าร่วมกีฬาอาเซียนพาราเกมส์ 2017 มีทั้งหมด 11 ประเทศ ซึ่งเป็นชาติสมาชิกของสหพันธ์กีฬาคนพิการอาเซียน
(เจ้าภาพ)
== สรุปเหรียญรางวัล ==
== ดูเพิ่ม ==
ซีเกมส์ 2017
==อ้างอิง==
2017
เส้นขนานที่ 48 องศาใต้

เส้นขนานที่ 48 องศาใต้ คือวงกลมละติจูดที่ 48 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก, มหาสมุทรอินเดีย, มหาสมุทรแปซิฟิก และ ทวีปอเมริกาใต้
== รอบโลก ==
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 48° ใต้ลากผ่านพื้นที่ดังนี้:
== ดูเพิ่ม ==
เส้นขนานที่ 47 องศาใต้
เส้นขนานที่ 49 องศาใต้
เส้นละติจูด
วนาลี

วนาลี เป็นละครโทรทัศน์ไทย ที่ออกอากาศในปี พ.ศ. 2554 ทางสถานีวิทยุโทรทัศน์ไทยทีวีสีช่อง 3 โดยนำบทประพันธ์นวนิยายของสราญจิตต์
==นักแสดง==
ณัฐวุฒิ สกิดใจ รับบท ร.ต.อ.ศยาม/เสือมืด
ลักษณ์นารา เปียทา รับบท วิชชุดา
เรืองศักดิ์  ลอยชูศักดิ์ รับบท พันตำรวจตรีโสรัตน์
คนึงนิจ  จักรสมิทธานนท์ รับบท สุดถนอม (แหวว)
นิธิ สมุทรโคจร รับบท พันตำรวจโทวิชาติ
เจนสุดา  ปานโต รับบท สอางค์ทิพย์
พงษ์พัฒน์ วชิระบรรจง รับบท เสือสอน
มนตรี  เจนอักษร รับบท พลเอกคุณหลวงไพศาล
ญาณี  จงวิสุทธิ์ รับบท คุณนายจินดา ธนรักษ์
นิธิชัย  ยศอมรสุนทร รับบท ปลัดวีรชาติ วิภาดา
โฉมฉาย ฉัตรวิไล รับบท คุณหญิงสมสวาท
เมตตา รุ่งรัตน์ รับบท นมขาม
ริชาร์ด เกียนี่ รับบท เด็กเด๋อ
==รางวัล==
รางวัลท็อปอวอร์ด 2011 รางวัลสาขาละครโทรทัศน์
* ดารานำชายยอดเยี่ยม ณัฐวุฒิ สกิดใจ
* 1 ใน 5 รางวัลดารานำหญิงยอดเยี่ยม ลักษณ์นารา เปี้ยทา
รางวัลโทรทัศน์ทองคำ ครั้งที่ 25 พ.ศ. 2554 ประเภทละครโทรทัศน์
* ละครดีเด่น
* ฉากละครดีเด่น (องค์ประกอบศิลป์ดีเด่น)
รางวัลนาฏราช ครั้งที่ 2 พ.ศ. 2554 ประเภทละครโทรทัศน์
* รางวัลกำกับภาพยอดเยี่ยม
* ได้รับรางวัลเครื่องแต่งกายยอดเยี่ยม
* 1 ใน 5 รางวัลนักแสดงนำชายยอดเยี่ยม ณัฐวุฒิ สกิดใจ
* 1 ใน 5 รางวัลนักแสดงนำหญิงยอดเยี่ยม ลักษณ์นารา เปี้ยทา
* 1 ใน 5 รางวัลละครยอดเยี่ยม
รางวัล Tokyo Drama Award 2012 ประเภทละครโทรทัศน์
* รางวัล International Drama
==เพลงประกอบละคร==
เพลง วนาสวาท ขับร้องโดย สง่า อารัมภีร
เพลง วนาสวาท พรหมลิขิต ขับร้องโดย สง่า อารัมภีร
==โฆษณาที่ตามมา==
เมื่อออกอากาศแล้ว วนาลีได้รับความนิยมเป็นอย่างมาก  ถึงขนาดที่นายกรณ์ จาติกวณิช รัฐมนตรีว่าการกระทรวงการคลังในขณะนั้น ได้เขียนลงเฟซบุ๊คของตัวเอง โดยเอาเนื้อหาจากละครมาอธิบายถึงพระราชบัญญัติการติดตามทวงหนี้อย่างเป็นธรรมซึ่งถือเป็นนโยบายหนึ่งที่ตนเองรับผิดชอบอยู่ ซึ่งเรื่องนี้ต่อมาก็ได้เป็นที่ฮือฮากันในแวดวงสังคมพอสมควร
ต่อมา จึงได้มีการผลิตภาพยนตร์โฆษณาเพื่ออธิบายนโยบายดังกล่าว โดยที่ให้นักแสดงบทบาทต่าง ๆ ในเรื่อง มาแสดงร่วมกัน และนายกรณ์เองก็ร่วมแสดงด้วย โดยเป็นผู้อธิบายสั้น ๆ เกี่ยวกับเนื้อหาของนโยบายชิ้นนี้ ซึ่งก็ได้รับเสียงตอบรับอย่างดีอีกเช่นกัน
==อ้างอิง==
ละครโทรทัศน์ไทย
รายการโทรทัศน์ที่เริ่มออกอากาศตั้งแต่ พ.ศ. 2554
รายการโทรทัศน์ที่ยุติการออกอากาศในปี พ.ศ. 2554
คริสต์ทศวรรษ 1900

== เหตุการณ์ ==
=== ค.ศ. 1900 ===
เมื่อ ร.ศ.119 (พ.ศ. 2443) พระบาทสมเด็จพระจุลจอมเกล้าเจ้าอยู่หัว มีพระกรุณาโปรดเกล้าฯ พระราชกำเนิดโรงเรียนมัธยมวัดเบญจมบพิตร(โรงเรียนเบญจมบพิตรในอดีต) พระองค์ทรงกำหนดหลักสูตรแนวการสอนด้วยพระองค์เอง เป็นโรงเรียนในพระบรมราชูปถัมภ์โดยตรง ไม่ขึ้นตรงต่อกระทรวง
=== ค.ศ. 1903 ===
สยามเสียดินแดนฝั่งขวาแม่น้ำโขงตรงข้ามเมืองหลวงพระบาง ตรงข้ามเมืองจำปาศักดิ์ และเมืองมโนไพรตามสนธิสัญญาสยาม-ฝรั่งเศส 13 กุมภาพันธ์ ร.ศ. 122 เพื่อให้ฝรั่งเศสถอนทหารจากจันทบุรี
=== ค.ศ. 1904 ===
การรุกรานทิเบตของอังกฤษ พ.ศ. 2446: กองทัพอังกฤษบุกยึดกรุงลาซาของทิเบต
มีการประหารชีวิตนักโทษด้วยการตัดศีรษะเป็นครั้งสุดท้ายในประเทศไทย ผู้ถูกประหารคือนางล้วน
ทดลองเปิดบุคคลัภย์ ซึ่งถือเป็นธนาคารแห่งแรกในสยาม
ประกาศเลิกใช้เงินพดด้วง ให้นำมาคืนคลังภายในหนึ่งปี
=== ค.ศ. 1905 ===
อัลเบิร์ต ไอน์สไตน์ เผยแพร่บทความ "On the Electrodynamics of Moving Bodies" และเสนอทฤษฎีสัมพัทธภาพพิเศษ
=== ค.ศ. 1906 ===
10 มกราคม - รัชกาลที่ 5 โปรดเกล้าพระราชทานพระบรมราชานุญาตให้นิติบุคคลตั้งธนาคารสยามกัมมาจลขึ้น ปัจจุบันคือธนาคารไทยพาณิชย์
23 มีนาคม - ไทยต้องยกดินแดนมณฑลบูรพาได้แก่เสียมราฐ พระตะบอง และศรีโสภณ ให้ฝรั่งเศสเพื่อแลกกับจังหวัดตราดรวมถึงเกาะทั้งหลายจนถึงเกาะกูด คืนประเทศไทย
=== ค.ศ. 1908 ===
4141414.
10 มีนาคม - ไทยเสียดินแดนตรังกานู กลันตัน ไทรบุรี ปะลิสให้อังกฤษ
29 สิงหาคม - ออกพระราชบัญญัติลักษณะเกณฑ์ทหาร ร.ศ. 124
คริสต์ทศวรรษ 1900
คริสต์ทศวรรษ 1910

=== ค.ศ. 1910 ===
โลกเคลื่อนผ่านแนวหางของดาวหางฮัลเลย์
ญี่ปุ่นบุกเข้าโจมตีเกาหลีและเข้ายึดครองเกาหลี รัฐบาลทั้งสองลงนามในสนธิสัญญาการผนวกดินแดนเกาหลี-ญี่ปุ่น
โปรตุเกส สถาปนาเป็นสาธารณรัฐ กษัตริย์มานูเอลที่สอง แห่งโปรตุเกสเสด็จลี้ภัยไปอังกฤษ
=== ค.ศ. 1911 ===
ภาพวาด โมนาลิซา ถูกโจรกรรมไปจากพิพิธภัณฑ์ในกรุงปารีส ประเทศฝรั่งเศส
=== ค.ศ. 1912 ===
จักรพรรดิผู่อี๋ จักรพรรดิพระองค์สุดท้ายของจีน สละราชสมบัติ หลังการปฏิวัติเปลี่ยนแปลงการปกครองในจีน
ประเทศไทยได้เปลี่ยนแปลงการนับศักราชจากรัตนโกสินทรศกเป็นพุทธศักราชในรัชสมัย พระบาทสมเด็จพระมงกุฎเกล้าเจ้าอยู่หัว
*
=== ค.ศ. 1919 ===
การเดินขบวนครั้งใหญ่ของนักศึกษาในกรุงปักกิ่ง คัดค้านการประชุมสันติภาพที่แวร์ซายในฝรั่งเศส ที่ญี่ปุ่นบังคับให้รัฐบาลหยวน ซื่อไข่ ลงนามรับรองคำขาด 21 ซึ่งมีข้อหนึ่งที่จีนต้องยอมรับรองสิทธิเหนือดินแดนมณฑลซานตง
คริสต์ทศวรรษ 1910
พระเจ้าจินพย็องแห่งชิลลา

พระเจ้าจินพยองแห่งชิลลา (진평왕,1110-1175) เป็นกษัตริย์องค์ที่ 26 ของ ราชวงศ์ชิลลา ซึ่งเป็นหนึ่งใน สามก๊กแห่งเกาหลี พระเจ้าจินพย็องเดินตามรอยพระบาทของ พระเจ้าจินจี รัชกาลก่อน โดยจัดระบบการปกครองส่วนกลางของชิลลาใหม่  เมื่อเกิดความขัดแย้งมากมายระหว่าง แพ็กเจ และ โคกูรยอ พระองค์ได้ส่งทูตไปปรับปรุงความสัมพันธ์และกระชับความสัมพันธ์ระหว่างชิลลากับราชวงศ์สุยและถัง พระองค์ยังเป็นที่รู้จักในด้านการส่งเสริมพระพุทธศาสนาในฐานะผู้นำทางจิตวิญญาณของอาณาจักรและส่งเสริมคำสอนทางพุทธศาสนา
== พระราชประวัติ ==
พระเจ้าจินพยองมีพระนามเดิมว่า คิมแพกจอง ประสูติเมื่อ พ.ศ. 1110 เป็นพระโอรสในองค์ชายรัชทายาทดงรยุนพระราชโอรสองค์ใหญ่ใน พระเจ้าจินฮึง พระราชาองค์ที่ 24 หลังจากองค์ชายรัชทายาทผู้เป็นพระบิดาสิ้นพระชนม์ตั้งแต่พระองค์ยังทรงพระเยาว์ทำให้สิทธิ์ในการสืบราชบัลลังก์ตกเป็นของพระปิตุลา (อา) ซึ่งต่อมาขึ้นครองราชย์เป็นพระเจ้าจินจีต่อมาองค์ชายแพ็กจองเสกสมรสกับ พระชายามายา และมีพระราชธิดาด้วยกันถึง 3 พระองค์คือ องค์หญิงชอนมยอง,องค์หญิงทอกมาน และ องค์หญิงซอนฮวา
== ขึ้นครองราชย์ ==
หลังจากพระเจ้าจินจีครองสิริราชสมบัติได้ 4 ปีก็ถูกปลดออกจากราชบัลลังก์โดยผู้นำในการยึดอำนาจครั้งนี้คือ พระสนมมีชิล พระสนมในพระเจ้าจินฮึงและพระเจ้าจินจีซึ่งได้ร่วมมือกับ ซอลวอน ผู้นำทหารองครักษ์และ เซจง ขุนนางผู้ใหญ่ซึ่งทั้งสองเป็นชู้รักของพระสนมมีซิลหลังจากยึดอำนาจสำเร็จก็ได้ยกองค์ชายแพ็กจองพระชนมายุเพียง 12 พรรษาขึ้นครองสิริราชสมบัติพระนามว่าพระเจ้าจินพยอง
== เสด็จสวรรคต ==
พระเจ้าจินพยองเสด็จสวรรคตเมื่อวันที่ 20 มกราคม 1175 ขณะพระชนมายุได้ 65 พรรษาครองสิริราชสมบัติทั้งสิ้น 53 ปีหลังจากนั้นองค์หญิงด๊อกมานพระราชธิดาองค์ที่ 2 จึงขึ้นครองสิริราชสมบัติพระนามว่าพระราชินีซอนด๊อก
== พระราชวงศ์ ==
พระบิดา:
องค์ชายรัชทายาทดงรยุน
พระมารดา:
พระชายามาโน
พระมเหสี:
พระมเหสีมายา จากตระกูลคิม
พระราชบุตร:
องค์หญิงชอนมยอง พระราชมารดาใน พระเจ้ามูยอล  พระราชาองค์ที่ 29
องค์หญิงด๊อกมาน  ซึ่งต่อมาคือ พระราชินีซอนด๊อก พระราชาองค์ที่ 27
องค์หญิงซอนฮวา
== อ้างอิง ==
ราชวงศ์ชิลลา
คริสต์ทศวรรษ 1920

=== ค.ศ. 1922 ===
อังกฤษ ฝรั่งเศส อิตาลี ญี่ปุ่น และสหรัฐอเมริกา ลงนามในสนธิสัญญานาวีวอชิงตัน เพื่อจำกัดจำนวนอาวุธยุทธภัณฑ์ในกองทัพเรือ
=== ค.ศ. 1923 ===
นางสาวสุวรรณ ภาพยนตร์ไทยเรื่องแรกของไทย ออกฉายเป็นครั้งแรก
แผ่นดินไหวครั้งใหญ่ในบริเวณคันโต ทำให้มีผู้เสียชีวิตในโตเกียวและโยโกฮามา ของประเทศญี่ปุ่นราว 100,000 คน
=== ค.ศ. 1926 ===
บริษัทฟอกซ์ฟิล์ม ซื้อลิขสิทธิ์ระบบเสียงมูวีโทนเพื่อนำไปใช้บันทึกเสียงลงบนแผ่นฟิล์ม
ประเทศญี่ปุ่นก่อตั้งบริษัทการกระจายเสียงและแพร่ภาพแห่งญี่ปุ่น (เอ็นเอชเค)
=== ค.ศ. 1927 ===
รถไฟใต้ดินของญี่ปุ่นสายแรกเปิดใช้งาน สายกินซาในโตเกียว
=== ค.ศ. 1928 ===
มิกกี้ เมาส์ และ มินนี่ เมาส์ ปรากฏตัวครั้งแรกในภาพยนตร์การ์ตูนเรื่อง Plane Crazy
จักรพรรดิฮิโรฮิโต เสด็จขึ้นครองราชย์เป็นจักรพรรดิญี่ปุ่น พระองค์ที่ 124
คริสต์ทศวรรษ 1920
ชุมพล บัวงาม

ชุมพล บัวงาม เกิดเมื่อวันที่ 2 กันยายน พ.ศ. 2529 เป็นนักฟุตบอลมืออาชีพของประเทศไทย ปัจจุบันเขาเล่นให้กับโปลิศ เทโร ใน ไทยลีก
== แหล่งข้อมูลอื่น ==
Profile at Thaipremierleague.co.th 
บุคคลจากจังหวัดศรีสะเกษ
ผู้เล่นสโมสรฟุตบอลสมุทรสงคราม
ผู้เล่นสโมสรฟุตบอลจันทบุรี
ผู้เล่นสโมสรฟุตบอลเพื่อนตำรวจ
ผู้เล่นสโมสรฟุตบอลราชบุรี
ผู้เล่นสโมสรฟุตบอลโปลิศ เทโร
ผู้เล่นในไทยลีก
นักฟุตบอลชาวไทย
ซัมซุง กาแลคซีเอส 7

ซัมซุง กาแลคซีเอส 7 (Samsung Galaxy S7; ชื่อรหัส Project Lucky) เป็นสมาร์ตโฟน ผลิตโดยซัมซุง เปิดตัวครั้งแรกเมื่อวันที่ 21 กุมภาพันธ์ ค.ศ. 2016 ที่งานโมบายล์เวิลด์คองเกรส เมืองบาร์เซโลนา ประเทศสเปน และวางจำหน่ายในยุโรปและอเมริกาเหนือเมื่อวันที่ 11 มีนาคม ปีเดียวกัน ซัมซุง กาแลคซีเอส 7 มีสองรุ่นคือ รุ่นปกติและรุ่น Edge (ขอบจอโค้งทั้งสองข้าง) ซัมซุง กาแลคซีเอส 7 มีการปรับปรุงจากรุ่นก่อน เช่น เพิ่มความจุแบตเตอรี, กันน้ำกันฝุ่นตามมาตรฐาน IP68, รองรับไมโครเอสดีการ์ด, ปรับปรุงกล้องโดยใช้เทคโนโลยี Dual Pixel, เพิ่มฟังก์ชัน "Always On" ซึ่งช่วยประหยัดพลังงาน เป็นต้น
== อ้างอิง ==
== แหล่งข้อมูลอื่น ==
Samsung's Galaxy S7 and S7 Edge bring refinement to a proven design - The Verge‎
Samsung เปิดตัว Galaxy S7 และ S7 Edge ปรับปรุงฟีเจอร์ให้ดีมากกว่าเดิม - เว็บแบไต๋
Galaxy S7 และ S7 edge Samsung ประเทศไทย
สมาร์ตโฟน
สมาร์ตโฟนซัมซุง
โทรศัพท์มือถือซัมซุง
โทรศัพท์มือถือจอสัมผัส
อุปกรณ์แอนดรอยด์
ผลิตภัณฑ์ที่เปิดตัวในปี พ.ศ. 2559
ฆวน เปรอน

ฆวน โดมิงโก เปรอน (Juan Domingo Perón) เป็นนายทหารยศพลโทและนักการเมืองชาวอาร์เจนตินา หลังทำงานในหลายตำแหน่งของรัฐ ซึ่งรวมรัฐมนตรีว่าการกระทรวงแรงงานและรองประธานาธิบดี เขาได้รับเลือกตั้งเป็นประธานาธิบดีอาร์เจนตินาสามสมัย ดำรงตำแหน่งระหว่างเดือนมิถุนายน ค.ศ. 1946 ถึงกันยายน ค.ศ. 1955 เมื่อเขาถูกโค่นในการรัฐประหาร และตั้งแต่เดือนตุลาคม ค.ศ. 1973 จนถึงแก่อสัญกรรมในเดือนกรกฎาคม ค.ศ. 1974
ระหว่างวาระประธานาธิบดีแรกของเขา (ค.ศ. 1946–1952) เปรอนได้รับการสนับสนุนจากภรรยาคนที่สองของเขา เอบา ดัวร์เต ("เอบิตา") และทั้งสองได้รับความนิยมล้นหลามในหมู่ชาวอาร์เจนตินาจำนวนมาก เอบาเสียชีวิตใน ค.ศ. 1952 และเปรอนได้รับเลือกตั้งเป็นวาระที่สอง ดำรงตำแหน่งระหว่าง ค.ศ. 1952 ถึง 1955 ระหว่างสมัยเผด็จการทหารสองสมัยต่อมา คั่นด้วยรัฐบาลพลเรือนสองรัฐบาล พรรคลัทธิเปรอนถูกประกาศให้นอกกฎหมายและเปรอนถูกเนรเทศ เมื่อนักลัทธิเปรอนฝ่ายซ้าย เอกตอร์ กัมโปรา ได้รับเลือกตั้งเป็นประธานาธิบดีใน ค.ศ. 1973 เปรอนกลับประเทศอาร์เจนตินาและไม่นานจากนั้นได้รับเลือกตั้งเป็นประธานาธิบดีสมัยที่สาม ภรรยาคนที่สามของเขา มาริอา เอสเตลา มาร์ติเนซ หรืออิซาเบล เปรอน ได้รับเลือกตั้งเป็นรองประธานาธิบดีและสืบตำแหน่งประธานาธิบดีจากเขาหลังเขาถึงแก่อสัญกรรมใน ค.ศ. 1974
แม้ว่าฆวนและเอบิตาเป็นบุคคลที่เป็นข้อโต้เถียง กระนั้นนักลัทธิเปรอนยังถือทั้งสองเป็นสัญรูป ผู้ติดตามของเปรอนยกย่องความพยายามของพวกเขาในการขจัดความยากจนและเชิดชูเกียรติแรงงาน ส่วนฝ่ายกล่าวหาถือว่าทั้งสองเป็นนักหลอกล่อทางการเมืองและผู้เผด็จการ ครอบครัวเปรอนให้ชื่อสกุลของตนเป็นชื่อขบวนการการเมืองที่เรียก ลัทธิเปรอง
==หนังสืออ่านเพิ่มเติม==
David Cox and Damian Nabot, "Second Death: Licio Gelli, The P2 Masonic Lodge and The Plot to Destroy Juan Peron." (Amazon, 2014)
Gabriele Casula (2004) "Dove naciò Perón? un enigma sardo nella storia dell'Argentina"[http://www.condaghes.com/scheda.asp?id=88-7356-028-8
Guareschi, Roberto (5 November 2005). "Not quite the Evita of Argentine legend". New Straits Times, p.&nbsp;21.
Hugo Gambini (1999). Historia del peronismo, Editorial Planeta. F2849 .G325 1999
Nudelman, Santiago   (Buenos Aires, 1960; Chiefly draft resolutions and declarations presented by Nudelman as a member of the Cámara de Diputados of the Argentine Republic during the Perón administration)
Martínez, Tomás Eloy. La Novela de Perón. Vintage Books, 1997.
Page, Joseph. Perón: a biography (Random House 1983)
==แหล่งข้อมูลอื่น==
Perón y el peronismo: un ensayo bibliográfico by Mariano Ben Plotkin. 
Webpage of author Uki Goñi with extensive documentation on Perón's involvement in harboring Nazi fugitives
Biography of Juan Peron a brief biography on About.com
Casahistoria pages on Perón Les Fearns site, also links to Eva Perón pages
Juan Domingo Perón Argentine Presidential Messages Well indexed dating from 1946 onwards. The actual documents are shown as photocopied images. Note: Downloading can be slow. University of Texas.
ประธานาธิบดีอาร์เจนตินา
ผู้นำที่พ้นตำแหน่งจากรัฐประหาร
ผู้ที่ถูกคริสตจักรโรมันคาทอลิกตัดขาดจากศาสนา
บุคคลจากรัฐบัวโนสไอเรส
ว่าด้วยลัทธิบูชาบุคคลและผลลัพธ์ของมัน

"ว่าด้วยลัทธิบูชาบุคคลและผลลัพธ์ของมัน" (On the Cult of Personality and Its Consequences; О культе личности и его последствиях) เป็นรายงานโดย นิกิตา ครุสชอฟ ที่จัดทำต่อการประชุมครั้งที่ 20 ของพรรคคอมมิวนิสต์แห่งสหภาพโซเวียตเมื่อวันที่ 25 กุมภาพันธ์ 2499 สุนทรพจน์ของครุสชอฟวิจารณ์การปกครองของโจเซฟ สตาลิน เลขาธิการและนายกรัฐมนตรีผู้ล่วงลับอย่างแหลมคม โดยเฉพาะอย่างยิ่งการกวาดล้างพรรคคอมมิวนิสต์แห่งสหภาพโซเวียตซึ่งส่วนใหญ่เกิดขึ้นในช่วงปลายคริสต์ทศวรรษ 1930 ครุสชอฟกล่าวหาสตาลินว่าสนับสนุนการเติบโตของลัทธิบูชาบุคคลของผู้นำแม้ภายนอกแสดงว่ายังสนับสนุนอุดมการณ์คอมมิวนิสต์
สุนทรพจน์นี้เป็นหลักสำคัญใน "การผ่อนคลายความตึงเครียดครุสชอฟ" (Khrushchev Thaw) โดยผิวเผิน สุนทรพจน์ดังกล่าวเป็นความพยายามดึงพรรคคอมมิวนิสต์โซเวียตให้เข้าใกล้ลัทธิเลนินมากขึ้น ทว่า แรงจูงใจลับของครุสชอฟ คือ สร้างความชอบธรรมและช่วยรวบการควบคุมพรรคคอมมิวนิสต์และรัฐบาลของเขา อำนาจซึ่งได้มาในการแย่งชิงทางการเมืองกับผู้ภักดีต่อสตาลิน วยาเชสลาฟ โมโลตอฟ และเกออร์กี มาเลนคอฟ
รายงานของครุสชอฟถูกเรียกว่า "สุนทรพจน์ลับ" เพราะมีการกล่าวในสมัยประชุมปิดของผู้แทนพรรคอมมิวนิสต์ที่ไม่มีการเผยแพร่ต่อสาธารณะ โดยห้ามแขกและสื่อมวลชน ข้อความของรายงานครุสชอฟมีการอภิปรายกว้างขวางในวงพรรคแล้วในต้นเดือนมีนาคม ซึ่งมักมีผู้ที่มิใช่สมาชิกพรรคร่วมด้วย ทว่า ข้อความภาษารัสเซียอย่างเป็นทางการนั้นมีการจัดพิมพ์อย่างเปิดเผยก็ในปี 2532 ระหว่างการรณรงค์กลัสนอสต์ของมีฮาอิล กอร์บาชอฟ ผู้นำโซเวียต
ในเดือนเมษายน 2550 หนังสือพิมพ์ เดอะการ์เดียน ของบริเตน รวมสุนทรพจน์นี้อยู่ในชุด "สุนทรพจน์ยิ่งใหญ่แห่งคริสต์ศตวรษที่ 20"
== อ้างอิง ==
== แหล่งข้อมูลอื่น ==
Complete text of the speech in a contemporary pamphlet with the original commentary by Nicolaevsky
Complete Russian text of the speech in a contemporary pamphlet
The Personality Cult and Its Consequences (from a supplement by The Guardian newspaper)
"Khrushchev's speech struck a blow at the totalitarian system" – Mikhail Gorbachev's commentary on the Secret Speech from The Guardian's supplement
A "Stalinist" rebuttal of Khrushchev's "Secret Speech", 1956
The day Khrushchev denounced Stalin: former Reuters correspondent John Rettie recounts how he reported Khrushchev's speech to the world
นีกีตา ครุชชอฟ
พ.ศ. 2499
สุนทรพจน์สงครามเย็น
ลัทธิบูชาบุคคล
สุริยุปราคา 15 กุมภาพันธ์ พ.ศ. 2561

สุริยุปราคาบางส่วนจะเกิดขึ้นในวันที่ 15 กุมภาพันธ์ พ.ศ. 2561 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาบางส่วนเกิดขึ้นในภูมิภาคขั้วโลก เมื่อศูนย์กลางเงาของดวงจันทร์นั้นพลาดหรือไม่ได้ทอดลงมาบนโลก
==ภาพ==
SE2018Feb15P.gifภาพเคลื่อนไหวแนวเส้นทาง
==อุปราคาที่เกี่ยวข้อง==
===สุริยุปราคา พ.ศ. 2558–2561===
===ชุดเมตอน===
== อ้างอิง ==
== แหล่งข้อมูลอื่น ==
สุริยุปราคา
สุริยุปราคาบางส่วน
วิทยาศาสตร์ในปี พ.ศ. 2561
สุริยุปราคา 1 กันยายน พ.ศ. 2559

สุริยุปราคาวงแหวนเกิดขึ้นในวันที่ 1 กันยายน พ.ศ. 2559 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาวงแหวนเกิดขึ้นเมื่อขนาดเชิงมุมปรากฏของดวงจันทร์ มีขนาดเล็กกว่าดวงอาทิตย์ โดยจะบดบังแสงส่วนมากจากดวงอาทิตย์ ทำให้ดวงอาทิตย์มีลักษณะเหมือนแผ่นวงแหวน สุริยุปราคาวงแหวนจะปรากฏสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร ในครั้งนี้สุริยุปราคาสามารถมองเห็นได้จากกาบอง แทนซาเนีย สาธารณรัฐประชาธิปไตยคองโก คองโก โมซัมบิก มาดากัสการ์ และ เรอูนียง
==ภาพ==
==อุปราคาที่เกี่ยวข้อง==
===สุริยุปราคา พ.ศ. 2558–2561===
== อ้างอิง ==
== แหล่งข้อมูลอื่น ==
สุริยุปราคา
สุริยุปราคาวงแหวน
เขตเบอไลต์

เบอไลต์ (Belait) เป็น 1 ใน 4 เขตการปกครองของประเทศบรูไน ตั้งอยู่ทางตะวันตกเฉียงใต้ของประเทศ โดยทางทิศตะวันออกติดกับเขตตูตง ทิศตะวันตกและทิศใต้ติดกับรัฐซาราวัก (ประเทศมาเลเซีย) และทิศเหนือติดกับมหาสมุทรแปซิฟิก
== เขตการปกครอง ==

เขตเบอไลต์แบ่งเป็นเขตการปกครองเป็น 8 แขวง (mukim)
บูกิตซาวัต (Bukit Sawat)
กัวลาบาไล (Kuala Balai)
กัวลาเบอไลต์ (Kuala Belait)
ลาบี (Labi)
เลียง (Liang)
เมอลีลัซ (Melilas)
เซอเรีย (Seria)
ซูกัง (Sukang)
== อ้างอิง ==
เบอไลต์
พระเจ้าจินจีแห่งชิลลา

พระเจ้าจินจีแห่งชิลลา (진지왕, ) พระราชาองค์ที่ 25 แห่ง อาณาจักรชิลลา ถูกปลด 3 ปีหลังจากพระองค์ขึ้นสืบราชบัลลังก์
== พระราชประวัติ ==
พระเจ้าจินจีเป็นพระราชโอรสองค์รองใน พระเจ้าจินฮึง ทรงประสูติเมื่อใดไม่ปรากฏต่อมาเมื่อองค์ชายรัชทายาทดงรยุนผู้เป็นสมเด็จพระบรมเชษฐาได้สิ้นพระชนม์ลงพระองค์จึงได้ขึ้นเป็นรัชทายาทแทนโดยอภิเษกกับพระชายาจีโดจากตระกูลปาร์ค
== ขี้นครองราชย์ ==
เมื่อ พระเจ้าจินฮึง ผู้เป็นพระราชบิดาเสด็จสวรรคตลงใน พ.ศ. 1119 พระเจ้าจินจีจึงเสด็จขึ้นครองสิริราชสมบัติแทนพร้อมกันนี้พระองค์ยังได้สถาปนาพระชายาจีโดขึ้นเป็นพระอัครมเหสี
ตลอด 3 ปีในรัชกาลด้วยความที่พระองค์เป็นพระราชาที่อ่อนแอทำให้พระราชอำนาจเกือบทั้งหมดอยู่ในกำมือของ พระสนมมีซิล พระสนมเอกในพระเจ้าจินฮึงและพระสนมเอกในรัชกาลของพระองค์ซึ่งเป็นคนที่มีความเฉลียวฉลาดมีปฏิภาณไหวพริบ
== เสด็จสวรรคต ==
หลังจากครองราชย์ได้ 3 ปีพระเจ้าจินจีก็ถูกปลดออกจากราชบัลลังก์ในวันที่ 20 มกราคม พ.ศ. 1122 โดยพระสนมมีซิลซึ่งได้ร่วมมือกับ ซอลวอน ผู้เป็น ฮวารัง หรือผู้นำทหารองครักษ์และ เซจอง ขุนนางผู้ใหญ่ซึ่งทั้งสองเป็นชู้รักของพระสนมมีซิลในการยึดอำนาจครั้งนี้ภายหลังการยึดอำนาจพระสนมมีซิลได้ยกองค์ชายคิมแพ็กจองพระชนมายุ 12 พรรษาพระราชโอรสในองค์ชายรัชทายาทดงรยุนขึ้นครองราชย์แทนมีพระนามว่า พระเจ้าจินพยอง
ภายหลังจากการยึดอำนาจโดยพระสนมมีซิลแล้วพระเจ้าจินจีและพระมเหสีจีโดก็ถูกเนรเทศก่อนที่พระเจ้าจินจีจะสวรรคตในวันที่ 24 สิงหาคม ปีเดียวกัน
== พระราชวงศ์ ==
พระราชบิดา :
พระเจ้าจินฮึง (1063 - 1119,1083 - 1119) พระราชาองค์ที่ 24 แห่ง อาณาจักรชิลลา
พระบรมเชษฐา :
องค์ชายรัชทายาทดงรยุน (? - 1115) พระราชบิดาของ พระเจ้าจินพยอง พระราชาองค์ที่ 26
พระอัครมเหสี :
พระมเหสีจีโด (? - ?) จากตระกูลปาร์ค
พระราชโอรส :
องค์ชายกัลมุน (? - 1190) พระราชโอรสที่ประสูติแต่ พระสนมมีซิล และเป็นพระสวามีของ พระราชินีซอนด๊อก พระราชาองค์ที่ 27
องค์ชายคิมยองซู (1121 - 1190) พระสวามีใน องค์หญิงชอนมยอง พระราชธิดาองค์ใหญ่ในพระเจ้าจินพยองและเป็นพระราชบิดาของ พระเจ้ามูยอล พระราชาองค์ที่ 29
พระราชนัดดา :
องค์ชายคิมแพ็กจอง (1110 - 1175,1122 - 1175) พระโอรสในองค์ชายรัชทายาทดงรยุนซึ่งต่อมาคือ พระเจ้าจินพยอง พระราชาองค์ที่ 26 และเป็นพระบิดาของ องค์หญิงชอนมยอง
องค์ชายคิมชุนชู (1147 - 1204,1197 - 1204) พระโอรสในองค์ชายคิมยองซูซึ่งต่อมาขึ้นครองราชย์เป็น พระเจ้ามูยอล พระราชาองค์ที่ 29 และเป็นพระราชบิดาของ พระเจ้ามุนมู พระราชาองค์ที่ 30
พระราชปนัดดา :
องค์ชายคิมบอบมิน (1169 - 1204,1204 - 1224) พระราชโอรสใน พระเจ้ามูยอล พระราชาองค์ที่ 29 ซึ่งต่อมาคือ พระเจ้ามุนมู พระราชาองค์ที่ 30 ซึ่งสามารถรวมสามอาณาจักรให้เป็นหนึ่งเดียว
ราชวงศ์ชิลลา
อเมริกันอัลฟา

อเมริกันอัลฟา (American Alpha) เป็นทีมนักมวยปล้ำของWWE ประกอบด้วยเจสัน จอร์แดนและแชด เกเบิล ในNXTเป็นแชมป์แท็กทีม NXT และในค่ายหลักเป็นแชมป์สแมคดาวน์แท็กทีม WWE
==ผลงาน==
Pro Wrestling Illustrated
* PWI ranked Jordan #103 of the top 500 singles wrestlers in the PWI 500 in 2017
* PWI ranked Gable #104 of the top 500 singles wrestlers in the PWI 500 in 2017
Wrestling Observer Newsletter
*Rookie of the Year (2015) – Gable
WWE
*WWE SmackDown Tag Team Championship (1 time)
*NXT Tag Team Championship (1 time)
==อ้างอิง==
==แหล่งข้อมูลอื่น==
WWE profile of Jason Jordan
WWE profile of Chad Gable
กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
เบลกและเมอร์ฟี

เบลกและเมอร์ฟี (Blake and Murphy) เป็นทีมนักมวยปล้ำWWE อดีตแชมป์แท็กทีม NXT 1สมัย สมาชิกประกอบด้วย บัดดี เมอร์ฟี กับเวสลีย์ เบลก และผู้จัดการทีมอเล็กซา บลิส
==ผลงาน==
Pro Wrestling Illustrated
*PWI ranked Murphy #116 of the top 500 singles wrestlers in the PWI 500 in 2015
*PWI ranked Blake #121 of the top 500 singles wrestlers in the PWI 500 in 2015
WWE
*NXT Tag Team Championship (1 time)
==อ้างอิง==
==แหล่งข้อมูลอื่น==
กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
มณฑล (แบบจำลองทางรัฐศาสตร์)

มณฑล (मण्डल (Maṇḍala)) มีความหมายตามรากศัพท์ว่า "วงกลม" นักรัฐศาสตร์เลือกใช้คำว่ามณฑลเพื่ออธิบายลักษณะของอำนาจทางรัฐศาสตร์ในประวัติศาสตร์โบราณบนพื้นที่อุษาคเนย์ในยุคสมัยที่อำนาจท้องถิ่นมีความสำคัญหลักในการปกครอง ซึ่งมีจุดศูนย์กลางของอำนาจอยู่ที่เมืองหรือเกอดาตวน และแผ่กระจายสู่บริเวณโดยรอบ ทั้งนี้เพื่อให้ต่างออกไปจากกรอบคิดของคนในยุคปัจจุบันซึ่งให้ความสำคัญกับความเป็นเอกภาพของรัฐอย่างเช่นการปกครองแบบราชอาณาจักรรวมศูนย์ หรือรัฐสมัยใหม่ที่เกิดขึ้นหลังจากเทคโนโลยีแผนที่ในช่วงคริสต์ศตวรรษที่ 15 แนวคิดเรื่องมณฑลได้รับความสนใจจากวอลเตอร์ (1982) ซึ่งได้ให้คำจำกัดความไว้ว่าThe map of earlier Southeast Asia which evolved from the prehistoric networks of small settlements and reveals itself in historical records was a patchwork of often overlapping mandalas.
แนวคิดนี้ถูกริเริ่มขึ้นมาเพื่อทำความเข้าใจกับรูปแบบการสร้างรัฐอำนาจบนดินแดนอุษาคเนย์ ตัวอย่างเช่น รูปแบบของสหพันธราชอาณาจักรอันมีอำนาจหลัก ณ ศูนย์กลางการปกครอง แนวคิดนี้พัฒนาขึ้นจากแนวคิดด้านการปกครองของอินเดียเพื่อเลี่ยงการใช้คำว่ารัฐในความหมายของรัฐสมัยใหม่ซึ่งมีพื้นฐานจากขนบการปกครองของจีนหรือยุโรปซึ่งมองว่าแผ่นดินเป็นจุดกำหนดรัฐและมีอาณาบริเวณที่กำหนดแน่นอนตายตัวโดยที่ทุกเขตการปกครองขึ้นตรงต่อส่วนกลาง ต่างจากแนวคิดของมณฑลที่มองว่าอำนาจอธิปไตยเหนือดินแดนนั้นถูกกำหนดโดยศูนย์กลางหลักเป็นสำคัญ ขอบเขตของอธิปไตยอาจครอบคลุมอาณาเขตของเมืองประเทศราชอื่นในลักษณะของการแผ่อำนาจ แต่จะไม่เข้าไปควบคุมดูแลกิจการภายในของเมืองประเทศราชนั้น
ระบบอำนาจแบบมณฑลอาจเทียบได้กับระบบเจ้าขุนมูลนายของยุโรปในลักษณะของความสัมพันธ์ระหว่างเจ้านครกับเมืองประเทศราช อย่างไรก็ดี หัวเมืองประเทศราชภายใต้ระบบอำนาจแบบมณฑลมีความเป็นเอกเทศมากกว่าในระบบเจ้าขุนมูลนาย ความสัมพันธ์เป็นไปในลักษณะส่วนตัวมากกว่าทางการ หัวเมืองที่เป็นประเทศราชหนึ่ง ๆ อาจอยู่ใต้อำนาจของหลายขั้วอำนาจใหญ่ในเวลาเดียวกันได้
== เชิงอรรถ ==
ประวัติศาสตร์เอเชียตะวันออกเฉียงใต้
ภูมิศาสตร์การเมือง
ทฤษฎีการเมือง